Mothermania

Mothermania med undertittelen The Best of the Mothers, er et samlealbum med the Mothers of Invention. Sangene var tidligere utgitt på albumene Freak Out!, Absolutely Free og We're Only in It for the Money. Albumet inneholder låter fra de nevnte albumene med unike remixer og redigeringer laget spesielt for dette albumet.

Bakgrunn 
Etter The Mothers of Inventions kontrakt med MGM og Verve Records gikk ut, diskuterte Frank Zappa og Herb Cohen on de skulle starte et delvis uavhengig plateselskap, Bizarre Records, der Verve skulle gi ut tre Bizarre-album med distribisjon av MGM, blant annet et nytt Mothers of Invention-studioalbum, Cruising with Ruben & the Jets, samlealbumet Mothermania og et album av Sandy Hurvitz, Sandy's Album is Here at Last. Mothermania ble laget delvis for å gjenvinne penger som Verve tapte på The Mothers of Invention-albumene Freak Out!, Absolutely Free og We're Only in It for the Money. Frank Zappa mastret for utgivelse, remikset og bestemte rekkefølgen på sporene, og dessuten kontrollerte designet av albumcoveret. Samlingens unike remixer og redigeringer inkluderte en usensurert versjon av «Mother People», fra albumet We're Only in It for the Money, og en svært anderledes mix av «The Idiot Bastard Son«».

Utgivelse og mottagelse 
Mothermania ble utgitt litt før utgivelsen av The Mothers of Inventions femte studioalbum, Uncle Meat, en utgivelsestaktikk som Frank Zappa følte plateselskapet Verve hadde gjort med ond hensikt. Det gjorde at Zappa ikke ville anerkjenne samlealbumet etter utgivelsen. Allmusic-kritiker William Ruhlmann beskrev samlingsalbumet som «overflødig» og gav albumet tre av fem stjerner. Verve fortsatte med å produsere samlealbum, og begynte med The **** of the Mothers som ble utgitt høsten 1969, uten at Zappa var involvert.

Albumet var lenge utilgjengelig, men har siden blitt offisielt nyutgitt som et digitalt nedlastbart album i 2009 og på CD i 2012. Det ble også gjenutgitt på Zappa Records i 2019.

Sporliste 
Alle spor skrevet av Frank Zappa.  
(Originalalbum i parentes)

Side 1
 «Brown Shoes Don't Make It» (Absolutely Free) – 7:25
 «Mother People» (We're Only in It for the Money) – 1:41
 «Duke of Prunes» (Absolutely Free) – 5:09
 «Call Any Vegetable» (Absolutely Free) – 4:31
 «The Idiot Bastard Son» (We're Only in It for the Money) – 2:26

Side 2
 «It Can't Happen Here» (Freak Out!) – 3:13
 «You're Probably Wondering Why I'm Here» (Freak Out!) – 3:37
 «Who Are the Brain Police?» (Freak Out!) – 3:22
 «Plastic People» (Absolutely Free) – 3:40
 «Hungry Freaks, Daddy» (Freak Out!) – 3:27
 «America Drinks & Goes Home» (Absolutely Free) – 2:43

Personell 

Musikere

 Frank Zappa
 Jimmy Carl Black
 Roy Estrada
 Ray Collins
 Elliot Ingber
 Billy Mundi
 Don Preston
 Bunk Gardner
 Jim Fielder
 Ian Underwood
 Jim "Motorhead" Sherwood

 Art Tripp er med på coveret, men deltar ikke på noen av låtene.  (Freak Out!, Absolutely Free og We're Only in it for the Money ble innspilt før han ble med i bandet).

Produksjon
 Produsenter: Frank Zappa, Tom Wilson
 Produksjonsleder: Val Valentin
 Lydteknikere: Ami Hadani, Tom Hidley, Gary Kelgren and Dick Kunc
 Arrangør: Frank Zappa
 Omslagsdesign: Cal Schenkel

Eksterne lenker 
Mother Mania på Discogs
''Mothermania på "big dipper"

Musikkalbum fra 1969
Frank Zappa-album